**Katalog informacija**

**Srednje škole Markantuna de Dominisa, Rab**

1. **UVODNE NAPOMENE**

Temeljem članka 22. stavak 4. Zakona o pravu na pristup informacijama, (NN 172/03, 144/10) ovaj Katalog informacija sadrži pregled informacija koje posjeduje, raspolaže ili nadzire Srednja škola Markantuna de Dominisa ( u daljnjem tekstu: Škola). Katalog sadrži informacije s opisom sadržaja, namjenom, načinom osiguravanja i vremenom ostvarivanja prava na pristup informacijama.

Škola, kao tijelo javne vlasti, omogućava pristup informacijama na sljedeći način:

1. putem službene web stranice Škole:

informacije o ustroju i nadležnosti Škole

informacije o zaposlenicima

informacije o aktivnostima Škole

informacije o pravnim i drugim aktima Škole

informacije o učeničkim aktivnostima

informacije o međuinstitucionalnim aktivnostima Škole

informacije o načinu i pravilima školovanja

najave aktivnosti Škole

objave priopćenja za javnost

2. održavanjem tiskovnih konferencija i davanjem pripćenja sredstvima javnog priopćavanja,

3. neposrednim pružanjem informacija korisniku koji je podnio zahtjev za pristup informacijama,

4. uvidom u dokumente i izradom preslika dokumenata koji sadrže tražene informacije,

5. dostavljanjem pisane informacije ili preslike dokumenata koji sadrže informaciju ili drugi oblik informacije korisniku koji je podnio zahtjev.

1. **OSNOVNI PODATCI O ŠKOLI**

*Kratka povijest*

Ime Škole je Srednja škola Markantuna de Dominisa Rab, Banjol 11, p.p. 116, tel./fax 051/724-179, e-mail: [ssrab-tajnistvo@inet.hr](mailto:ssrab-tajnistvo@inet.hr) (dalje Škola).

Škola je dobila ime po velikanu crkvene, filozofske i znanstvene misli Marku Antunu Dominisu (Markantunu Dominisu Gospodnetiću, rođ. na Rabu 1560. ).

Škola ima web-stranicu: [www.ss-mddominisa-rab.skole.hr](http://www.ss-mddominisa-rab.skole.hr).

Škola je osnovana 1959./ 60. g. Odlukom Narodnog odbora Općine Rab pod nazivom Područna škola Rab- Ugostiteljska škola Opatija. Godine 1962./63. postaje samostalna i dobiva naziv Ugostiteljska škola s praktičnom obukom. U Školi se obrazuju do 1990. samo konobari i kuhari, a 1990. pokreće se upis u program opće gimnazije. Od šk. g. 1995./ 96. upisuju se učenici u strojarska zanimanja i prodavače.

Od šk. g. 2007./ 08. uvode se dva nova četverogodišnja zanimanja: hotelijersko- turistički tehničar i turističko- hotelijerski komercijalist.

Od osnutka Škole, rad ove ustanove odvijao se u na različitim lokacijama. To su bile zgrade Sevojna, restorana Grand, hotela Slovenija, restorana Park i palače Dominis Nimira a od 1982. do danas nastava se odvija u neadekvatnom prostoru koji se dijelom održava u zgradi koja je izgrađena oko 1920. i drugoj zgradi koju dijeli s Osnovnom školom Ivana Rabljanina, izgrađenoj oko 1960.

Ravnatelj Škole je Anka Bišić prof. hrvatskog jezika i književnosti, imenovana 5. lipnja 2008., prema Odluci Školskog odbora (Klasa:112-02/08-01-1, Urbroj: 2169-07-02-08-01).

Tajnik Škole je Suzana Tomulić, pedagog Škole je Šime Tomulić.

Škola je ustrojena u četiri sektorske jedinice: ugostiteljsko-turistička struka za stjecanje srednje stručne spreme - zanimanja kuhar, konobar i slastičar, hotelijersko-turistički tehničar i turističko- hotelijerski komercijalist; opća gimnazija za stjecanje srednje školske spreme; strojarska struka za stjecanje srednje stručne spreme - zanimanje automehaničar, vodoinstalater, plinoinstalater, instalater grijanja i klimatizacije te područje ekonomije i trgovine, zanimanje prodavač.

Škola je osnovana Odlukom o osnivanju Narodnog odbora Općine Rab, broj 01-1152/9-62 od 15. studenog 1962.g.

Škola je upisana u registar ustanova Trgovačkog suda u Rijeci posl. br. FI-3387/94. od 9. svibnja 1994.

Temeljem Zakona o srednjem školstvu Škola je 17. lipnja 2002. g. izvršila upis promjene osnivača u Trgovačkom sudu u Rijeci.

Verifikaciju za rad dobila je od Ministarstva znanosti, obrazovanja i športa:

1. Rješenje o odobrenju za rad Klasa: 602-03/92-01-493, Urbroj: 532-02-2/1-92-01 od 6. travnja 1993.
   * + za izvođenje nastavnog plana i programa srednjeg školstva
     + za područje rada turizam i ugostiteljstvo: programi kuhar, konobar
     + za opću gimnaziju
2. Rješenje o odobrenju za rad KLASA: UP/I – 602- 03/07- 05/00062; URBROJ; 533- 09- 07- 0004 od 14. svibnja 2007.
   * + za zanimanja ugostiteljsko- turistički tehničar i turističko – hotelijerski komercijalist
3. Rješenje o odobrenju za rad (Klasa: 602-03/96-01/679, Urbroj: 532-02-02/6-96-01 od 7. svibnja 1996.)
   * + za izvođenje nastavnog plana i programa srednjeg školstva
     + za područje rada turizam i ugostiteljstvo: program slastičar
4. Rješenje o odobrenju za rad Klasa: 602-03/97-01/73, Urbroj: 532-02-02/6-1 od 1. travnja 1997. g.:
   * + za izvođenje nastavnog plana i programa srednjeg školstva
     + za područje rada ekonomija, trgovina i poslovna administracija: program prodavač,
     + za područje rada strojarstvo i brodogradnja: programi, automehaničar, vodoinstalater, plinoinstalater, instalater grijanja i klimatizacije
5. Rješenje o odobrenju za rad Klasa: UP/i-602-07/97-01/82, Urbroj: 532-02-02/7-97-01 od 23.12.1998. g.
   * + programi osposobljavanja: zanimanja pripremač jednostavnih jela i slastica, pekar bureka i pizza, pečenjar te
     + program usavršavanja: zanimanje konobar-barmen
6. Rješenje o odobrenju za rad za izobrazbu odraslih Klasa: UP/i:602-07/99-01/52, Urbroj:532-02-02/7-99-01 od 30. lipnja 1999. god.
   * + za područje rada turizam i ugostiteljstvo: zanimanja kuhar i konobar
7. Rješenje o odobrenju za rad (Klasa: UP/I-602-07/00-01-01, Urbroj:532-02/7-00-01 od 15. prosinca 2001. god.
   * + za izvođenje programa srednjoškolskog obrazovanja odraslih za stjecanje srednje stručne spreme za područje ekonomije, trgovine i poslovne administracije : prekvalifikacija za program prodavač.
8. Rješenje o odobrenju za rad za obrazovanje odraslih - program turističko- hotelijerski komercijalist ( Klasa: UP/I- 602-07/08-03/00054; Urbroj: 533-09-08-0010) od 7. listopada 2008.
9. Rješenje o odobrenju za rad za obrazovnje odraslih- program hotelijersko- turistički tehničar ( Klasa: UP/I-602-07/10-03-00023; Urbroj: 533-09-10-0004) od 26. ožujka 2010.

U postupku su za dobivanje suglasnosti programi za obrazovanje odraslih za osposobljavanje za pomoćne kuhare, hotelske sobarice i usavršavanje za sommeliere.

Sukladno Zakonu o odgoju i obrazovanju u osnovnoj i srednjoj školi, Škola obavlja djelatnost odgoja i obrazovanja kao javnu službu.

*Poslovi u okviru djelatnosti Škole:*

upisi u školu i ispisi iz škole s vođenjem odgovarajuće evidencije i dokumentacije,

organizacija i izvođenje nastave i drugih oblika odgojno-obrazovnog rada s učenicima te vođenje odgovarajuće evidencije,

vrednovanje i ocjenjivanje učenika te vođenje evidencije o tome kao i o učeničkim postignućima,

poduzimanje pedagoških mjera i vođenje evidencije o njima,

organizacija predmetnih i razrednih ispita i vođenje evidencije o njima,

izdavanje javnih isprava i drugih potvrda, upisivanje podataka o odgojno-obrazovnom radu u e- maticu – zajednički elektronički upisnik učenika

*U Školi su ustrojbene dvije službe:*

● stručno – pedagoška

● administrativno-tehnička

Školom upravlja Školski odbor , a ravnatelj je poslovodni i stručni voditelj Škole.

**III. SADRŽAJ KATALOGA INFORMACIJA**

Ovaj Katalog informacija sadrži pregled informacija koje posjeduje, s kojima raspolaže i koje nadzire Škola i to kako slijedi:

a) pregled informacija,

b) opis sadržaja informacija,

c) namjena informacija,

d) način osiguravanja prava na pristup informacijama.

1. *Pregled informacija*

Škola posjeduje informacije, raspolaže s informacijama i nadzire informacije o:

ustroju i nadležnosti Škole

zaposlenicima

aktivnostima Škole

pravnim i drugim aktima Škole

načinu i pravilima školovanja

učeničkim aktivnostima

međuinstitucionalnim aktivnostima Škole

međunarodnim aktivnostima Škole

1. *Opis sadržaja informacija*

ustroj i nadležnost Škole (opis djelokrug rada službi)

zaposlenici (osnovni podatci o zaposlenicima, zvanje zaposlenika , kontakt zaposlenika)

aktivnosti Škole ( na nastavnom, stručnom i društvenom polju)

pravni i drugi akti Škole ( Statut, pravilnici Škole, i sl.)

način i pravila školovanja ( opće odluke o pravilima školovanja, natječaji za upis, nagrađivanje najboljih učenika, stručni izleti i posjete)

učeničke aktivnosti (Vijeće učenika )

međuinstitucionalne aktivnosti Škole (suradnja s drugim srednjoškolskim ustanovama i drugim relevantnim ustanovama u Republici Hrvatskoj)

međunarodne aktivnosti Škole ( suradnja i posjete školama van RH)

1. *Namjena informacija*

Namjena informacija u smislu ovog Kataloga je osiguravanje prava na pristup informacijama sukladno Zakonu o pravu na pristup informacijama i drugim propisima.

1. *Način osiguravanja prava na pristup informacijama*

Pravo na pristup informacijama iz ovog Kataloga ostvaruje se na način i u postupku propisanom Zakonom o pravu na pristup informacijama.

Pravo na pristup informacijama ostvaruje se putem dostavljanja zahtjeva za ostvarivanje prava na pristup informacijama. Zahtjev se podnosi:

**pisanim putem na poštansku adresu Škole:**

Srednja škola Markantuna de Dominisa

Banjol 11, 51280 Rab

**putem elektroničke pošte na sljedeću adresu:**

[ss-rab-501@skole.t-com.hr](mailto:ss-rab-501@skole.t-com.hr)

**telefonom na sljedeći broj:**

051/724-179 (centrala)

**telefaksom na sljedeći broj:**

051/724-179

**usmenim putem:**

osobno na zapisnik u službenim prostorijama Škole svakog radnog dana od 8,00 do 10,00 sati

Podnositelj zahtjeva nije obvezan navesti razloge zbog kojih traži pristup informacijama.

Korisnici prava na pristup informacijama oslobođeni su od plaćanja upravnih pristojbi.

Sukladno članku 19. Zakona o pravu na pristup informacijama Škola ima pravo na naknadu stvarnih materijalnih troškova.

Odgovor na pisani ili usmeni zahtjev za pravo na pristup informacijama Škola će proslijediti u zakonskom roku od 15 dana od dana podnošenja urednog zahtjeva.

Ravnateljica:

Anka Bišić, prof.

Klasa: 035-01-12/03

Urbroj: 2169-07-01-12-01